my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my my my my my my my my my my my my my en my en en my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
You are here :
ကုန်စျေးနှုန်းနဲ့ အခြေခံ လူတန်းစား
နည်းပညာသတင်းတိုများ
ဓာတ်ပုံသတင်းများ
Advertisement
ကုန်စျေးနှုန်းနဲ့ အခြေခံ လူတန်းစား
ကုန်စျေးနှုန်းနဲ့ အခြေခံ လူတန်းစား
Written by  Super User
Friday, September 18 2015 06:30
Rate this item
တရိပ်ရိပ်တက်လာတဲ့ အခြေခံစားသောက်ကုန် ဈေးနှုန်းတွေက မဌေးရဲ့မိသားစုဘဝကို ရိုက် ခတ်လာနေပါပြီ။ မဌေး၊ သူမခင်ပွန်းနဲ့သမီးလေးပါ ပါဝင်တဲ့ မိသားစုလေးရဲ့ ရပ်တည်မှုကို ပြောင်းလဲစေခဲ့ ပါတယ်။ ''နပ်မမှန်တဲ့ရက် ဆို သမီးလေးကို အစ်မအိမ်ကို သွားပို့ရတယ်''လို့ ခြောက်ပေ၊ ဆယ်ပေအခန်းကျဉ်းလေး ထဲမှာ တင်ပျဉ်ခွေလေး ထိုင်ရင်း မဌေးက ရှက်ရွံ့စွာပြော ပါတယ်။ မဌေးရဲ့ယောက်ျားက သူတို့နေထိုင်ရာလှိုင်သာ ယာမှာရှိတဲ့ဆန် ဂိုဒေါင်တစ်ခု မှာ တစ်နေ့ကျပ် ၅၀၀၀ နဲ့ အလုပ်လုပ်ပါတယ်။ အခုတော့ တစ်နေ့ဝင်ငွေဟာ သူတို့မိသားစုအတွက် လောက်င မှု မရှိတော့ပါဘူး။
''ဒီနေ့တော့ကန်စွန်းရွက်တစ်စည်းပဲကြော်တယ်''လို့  သူမက တစ်နေ့တာဟင်းလျာစာရင်းကို ပြောပြပါတယ်။ ယခုလပိုင်းမှာ မြင့်တက် လာနေတဲ့ကုန်ဈေးနှုန်းတွေက အခြေခံလူတန်း စားတွေ ရဲ့ ဘဝကို ဝန်ထုပ်ဝန်ပိုး တွေဖြစ်လာခဲ့ပါပြီ။ တစ်နေ့လုပ်မှ တစ်နေ့စားရတဲ့မိသားစု တွေရဲ့စားအိုးကို ခြိမ်းခြောက်လို့လာနေပါပြီ။
လက်ရှိအခြေခံစားသောက်ကုန်ဈေးနှုန်းအခြေအနေ မှာယခင်ဈေးနှုန်းတွေထက် ရွှေဘိုပေါ်ဆန်းတစ်အိတ် လျှင် ကျပ်၁၀၀၀၀ ဝန်းကျင်မြင့်တက်လာပါတယ်။ ဒါ့အပြင် အသားတ စ်ပိဿာ ကိုလဲ ၁ဝဝဝကျော်၊ ပဲဆီနှမ်းဆီတစ် ပိဿ ာကျပ်၂၀၀၀ ဝန်းကျင်၊ ကြက်သွန်နီတစ် ပိဿ ာ ကျပ် ၅၀၀ ဝန်းကျင်၊ အာလူးတစ်ပိဿာကို ကျပ်၄၀၀ ဝန်းကျင်၊ ကြက်ဥ ၁၀ လုံးကို ၅၀၀ ဝန်း ကျင်မြင့်တက်လာခဲ့ပါတယ်။
အသီးအရွက်ဈေးနှုန်းတွေအနေနဲ့လဲ ယခင် ဈေးနှုန်းထက် ကန်စွန်းရွက်တစ်စည်းကို ကျပ် ၁၀၀၊ ပန်း ဂေါ်ဖီတစ်ထုပ်ကို ကျပ် ၂၀၀၊ ဂေါ်ဖီတစ်ထုပ် ဆိုရင်လဲ ကျပ် ၃၀၀ ဝန်းကျင်၊ တညင်းသီးဈေးကွက်အနေနဲ့လဲ ၁ဝလုံးကို ကျပ်၂၀၀ ဝန်းကျင်၊ နို့ဆီဘူး တစ်ဘူး ကို ကျပ် ၃၀၀ ဝန်းကျင်၊ သကြားတစ်ပိသာလျှင် ကျပ် ၅၀၀ ဝန်း ကျင်ခန့်မြင့်တက်သွားကာ တခြားသောကုန်စိမ်း ပစ္စည်း တွေ၊ ကုန်ခြောက်ပစ္စည်းတွေရဲ့ ဈေးနှုန်းတွေဟာလဲ ပုံမှန်ဈေးနှုန်းထက် ၁၀၀ ကနေထောင်ဂဏန်း ထိမြင့်တက်မှုရှိလာပါ တယ်။
ယခုလိုအခြေခံစားသောက်ကုန်ဈေးနှုန်းတွေမြင့်တက်လာတာဟာ မြန်မာနိုင်ငံမှာသဘာဝဘေးအန္တရာယ် ဖြစ်ပေါ်ခဲ့တာနဲ့ ဒေါ်လာဈေးမြင့်တက်လာတဲ့အတွက် လို့ဈေးသည်တွေကယူဆထားကြပါတယ်။ သဘာဝဘေး ဖြစ်ခဲ့တဲ့အခါ လမ်းပန်းဆက်သွယ်ရေး အခက်အခဲ၊ ရေ လွှမ်းမိုးခံရတာတွေ၊ သီးနှံစိုက်ခင်းတွေပျက်စီးတာတွေ ကြောင့် ကုန်ဈေးနှုန်းတွေမြင့်တက်လာတယ်လို့ ရွှေမင်း သားလက်ဖက်ရည်ဆိုင်မှာ အလုပ်လုပ်တဲ့မဝင်းဌေးက ပြောပြပါတယ်။
''ဈေးနှုန်းတွေအကုန်တက်။ အရောင်းအဝယ်က ကျသွားတယ်။ အရင်ရတာရဲ့အစွန်းထွက်လောက် ပဲ ရောင်းရတယ်''လို့ ဈေးနှုန်း တက် တဲ့အပေါ်မကျေနပ်သည့် သူမက ညည်းညူပြောပါ တယ်။  ကုန်ဈေးနှုန်းတွေတက်လာခြင်းကြောင့် လမ်းဘေး ဈေး သည်တွေ၊ စတိုး ဆိုင်တွေ၊ လက်ဖက်ရည်ဆိုင်တွေ၊ ကုန်ခြောက်ဆိုင်တွေစတဲ့ဆိုင်တွေမှာလဲ ရောင်းချရမှု တွေ ကျဆင်းကုန် တယ် လို့ဈေးသည်တွေက ဆိုပါတယ်။
ကုန်ဈေးနှုန်းတွေတက်နိုင်တဲ့ အကြောင်းရင်းတွေ က ဝယ်လိုအားတက်တာတွေ၊ လုပ်ခလစာတက်တာ တွေ၊ စားသုံးမှုမြင့်တက် လာတာတွေ၊ ကုန်ပစ္စည်းရှားပါး တာတွေ၊ ရောင်းလိုအား ဝယ်လိုအား တက်တာတွေကြောင့် ကုန်ဈေးနှုန်းမြှင့် တက်ခြင်းတွေ ဖြစ်ပေါ် လာနိုင်တယ်လို့ စီးပွားရေးမူဝါဒ ပညာရှင်ဒေါက်တာအောင်ကိုကိုက သုံးသပ်ပြောပါတယ်။ လက်ရှိ ကုန်ဈေး နှုန်းမြင့်တက်နေတဲ့ ပစ္စည်းတွေ ဟာဆိုရင် ပြည်သူတွေအမှန်တကယ်သုံးစွဲတဲ့ကုန်စည် တွေဖြစ်နိုင်မဖြစ်နိုင်၊ အကျိုးသက်ရောက်မှုရှိမရှိကို လည်းစနစ်တကျ သေချာလေ့လာ ဆန်းစစ် မှုများပြုလုပ် ရမယ်လို့လဲပြောပါတယ်။ အလုပ်အကိုင်အခွင့် အလမ်း တွေ၊ ဝင်ငွေညီမျှမှုတွေရှိမယ်ဆိုရင် ကုန်ဈေးနှုန်းတက် ရင် ပြည်သူတွေအတွက် ထိခိုက်နိုင်တဲ့ ပြဿ နာမရှိ နိုင်ဘူး လို့လဲ သုံးသပ်ပြောပါတယ်။
ဈေးနှုန်းတက်ခြင်းတွေ၊ ဈေးကစားခြင်းတွေ မဖြစ် ပေါ်အောင် ဥပဒေကိုချုပ်ကိုင်ထားတဲ့ အစိုးရအာဏာပိုင် အနေဖြင့်သာ လုပ်ဆောင်နိုင်မှာဖြစ်တယ်လို့ ပြောပါတယ်။ ဒါ့ကြောင့်ဖြစ်ပေါ်လာမယ့် ဈေးနှုန်း အပြောင်းအလဲတွေ၊ စားသုံးမှုနှုန်း အခြေ အနေ နှစ်ချက်ကို အစိုးရက အမြဲ  တစိုက်မတ်မတ်နဲ့စောင့်ကြည့်ရပြီး ပြောင်းလဲမှုတွေဖြစ် တာနဲ့ချက်ချင်းထိန်းချုပ်မှုတွေနဲ့ စနစ်တကျကိုင် တွယ် ဖြေရှင်းရမှာဖြစ်ပါတယ်။ ''ကိုင်တွယ်ဖြေရှင်းမှုမမှန်ရင် ဆင်းရဲမှုအလွှာပိုကြီးသွားမယ်။ အုပ်ချုပ်ရေး ယန္တရား ကသူတို့ကိုင်တာ''လို့ ပညာရှင်ကဆိုပါတယ်။
ဈေးကစားခြင်းတွေဖြစ်ပေါ်တာက မူဝါဒပိုင်းမှာ အားနည်းခြင်းကြောင့်လို့ပြောပါတယ်။ ဈေးကစားခြင်း တွေကို ဝင်ငွေခွန်၊ အမြတ်ခွန်နဲ့လဲပြန်လည်တားဆီးနိုင် တယ်လို့ဆိုပါတယ်။ အစိုးရအနေနဲ့ စနစ်တကျလေ့လာ စောင့်ကြည့်ပြီး မှန်ကန်စွာ ကိုင်တွယ်ဖြေရှင်းနိုင်မယ် ဆိုရင် ဈေးကစားမယ့် အလားအလာရှိရင်တောင် ဈေး ကစားနိုင်မှာမဟုတ်ဘူးလို့ သူကမှတ်ချက်ချပါတယ်။
ဒေါ်လာဈေးနှုန်းတက်လာတာကြောင့် ကုန်ဈေးနှုန်း တွေ တက်လာနေတာလို့လဲ ပြည်သူတွေက ထင်ကြေးပေး ပြောဆိုကြပါ တယ်။   ဒေါ်လာဈေးနှုန်းဟာ ပြီးခဲ့တဲ့ မတ်လပိုင်းမှာတစ် ဒေါ်လာကို ၁၀၃၄ ကျပ်သာရှိခဲ့ပေမယ့် လက်ရှိပေါက် ဈေးနှုန်းက ကျပ် ၁၂၈၀ ကျော်ရှိနေပါတယ်။ ရာခိုင်နှုန်း နဲ့ဆိုရင် မတ်လကနေ လက်ရှိစက်တင်ဘာလအထိ ခြောက် လတာကာ လအတွင်း ၂၀ ရာခိုင်နှုန်းကျော်မြင့် တက်လာတာကိုဗဟိုဘဏ်ရဲ့ ထုတ်ပြန်ချက်စာရင်းများ အရ သိရပါတယ်။
တက်လာတဲ့ ကုန်ဈေးနှုန်းတွေ က မစန္ဒာဝင်းတို့  မိသားစုစားဝတ်နေရေးကိုပါ လှုပ်ခတ်လာနေပါပြီ။
''စားနိုင်ရုံပါပဲစုဖို့ကတော့ ဝေးလို့''ဆိုပြီး သမီးလေးကို ရင်ဝယ် ပိုက်လျက်က ညှိုးငယ်တဲ့မျက်နှာလေးနဲ့သူမကပြောပါ တယ်။ မစန္ဒာဝင်းဟာလဲအထက်မှာပြောခဲ့တဲ့ မဌေး နည်းတူအလုပ် အကိုင်မရှိပါ ဘူး။ ယောက်ျားဖြစ်သူ ဝင်ငွေနဲ့ စားဝတ်နေရေးဖြေ ရှင်းရ တာ ဖြစ်ပါတယ်။
သူမယောက်ျားဖြစ် သူဟာ တစ်နေ့ကိုကျပ် ၇၀၀၀ ရတဲ့ ပန်းရန်အလုပ်ကိုနားရက်မရှိ လုပ်ကိုင်နေပါတယ်။ သူတို့မိသားစုက အိမ်ခန်းငှားရမ်းမနေထိုင်ဘဲရတဲ့ဝင် ငွေနဲ့လောက်ငမှုရှိစေ ဖို့အတွက် ယောက်ျား အလုပ်လုပ်တဲ့ ကမာရွတ်မြို့နယ် က ဆောက်လုပ်ရေး လုပ်ငန်းခွင်ထဲမှာ ပဲလိုက်လံနေတာဖြစ်ပါတယ်။
''ကလေးမုန့်ဖိုးတင် ၁၀၀၀ လောက်ကုန်တယ်''လို့ သူမယောက်ျားဖြစ်သူကလက်နှစ်ဖက်နဲ့ မီးခလုတ်ကြိုး တပ်ဆင်ရင်းကပင် ဝင်ရောက်ပြောပါတယ်။ ယခုသူမ ယောက်ျား တစ်နေ့လုပ်အား ခဟာမိသားစု အတွက် နေ့ စဉ်ထမင်းနပ်မှန်ရုံသာရှိပါတယ်။ ''အကုန်လုံးလျှော့လိုက် ရတယ်''လို့ ယောက်ျားဖြစ်သူက ထပ်မံပြောလိုက်ပါတယ်။
နေ့စဉ်စားသုံးကုန် ပစ္စည်း ဈေးနှုန်းတွေတက်လာ နေတဲ့အပြင် အခြားသောအိမ်ငှားရမ်းခတွေ၊ အဆောင် ငှားရမ်းခတွေ၊ ထမင်းဆိုင်အချို့လဲဈေးနှုန်းတက်ရောင်းချ လာခြင်း၊ လက်ဖက်ရည်ဆိုင် အချို့ မှာလဲ ဈေးနှုန်းတက် ရောင်းချ လာခြင်းများရှိနေ ပါတယ်။ လမ်းဘေးဈေးသည် အချို့လဲ ဈေးနှုန်းတက်ရောင်းချလာကြပါတယ်။ ဒါ့အပြင် ချိုးဖြူရေဝယ်ယူ သောက်သုံးရ တဲ့ လှိုင်သာယာမြို့နယ်ဘက် မှာဆိုရင် ယခင်ချိုးဖြူရေတစ်ပုံးကို ကျပ် ၁၀၀ သာ ပေးရ သော်လဲ ယခုမူကျပ် ၂၀၀ ပေးကာ သုံးစွဲနေကြရပါတယ်။
ကုန်ဈေးနှုန်း မြင့်တက်လာတာဟာ မြန်မာနိုင်ငံအတွင်းမှာနေထိုင်ကြတဲ့ပြည်သူတိုင်း အလွှာတိုင်းက လူတန်းစားတွေအတွက် အကျိုးသက်ရောက်မှုရှိစေခဲ့ ပါတယ်။ ဆိုးရွားတဲ့ အကျိုး သက် ရောက်မှု အများဆုံးဖြစ် စေတာတော့ အခြေခံလူတန်းစား၊ လက်လုပ်လက်စား သမားတွေကိုပဲဖြစ်ပါတယ်။
ဒါ့ကြောင့် ကုန်ဈေးနှုန်းမြင့်တက်လာတာတွေ ဈေး ကစားတာတွေကိုအစိုးရအနေနဲ့ အချိန်တိုင်းမှန်ကန်စွာ ကိုင်တွယ်မဖြေရှင်း နိုင်ပါ က မြန်မာနိုင်ငံတွင် ဆင်းရဲမွဲတွေ မှု၊ ငတ်မွတ်မှု ဘေးအန္တရာယ် တွေပိုမိုကြီးထွားလာစေမှာဖြစ်ပါတယ်။ ဒါ့အပြင် ဆင်းရဲ မွဲတေမှု နောက်ဆက် တွဲအကျိုးရလဒ်အနေဖြင့် ခိုးဆိုးလုယက်ခြင်းတွေ၊ အဓမ္မ မှုတွေ ပိုများပြားလာစေနိုင်တယ် လို့ စီးပွားရေး မူ ဝါဒ ဆိုင်ရာ ပညာရှင်ဒေါက်တာအောင်ကိုကိုကသုံးသပ်ပြော ပါတယ်။
ကုန်ဈေးနှုန်းတွေတက်ကာ တစ်နေ့လုပ်ခဝင်ငွေ တွေ ဘယ်လောက်ပင်နိမ့်ကျနေပါစေ၊ သူမတို့့ဘဝတွေ ဘယ်လောက်ပဲ ဆင်းရဲမွဲတေငတ်မွတ်မှုဒဏ်ကို ခံခဲ့ရ ပါစေ၊ သမီးဖြစ်သူကိုတော့ အကောင်းဆုံး ဖြစ်အောင်ထိန်းသိမ်းစောင့်ရှောက် ပျိုးထောင် သွားမယ် လို့ မစန္ဒာဝင်း က ပြောလိုက်ပါတယ်။
''ကျွန်မတို့ ဘဝတွေပဲထိခိုက်ခံမယ်။ သမီးကိုတော့ အကောင်းဆုံးဖြစ်အောင် လုပ်ပေးမယ်''လို့ သူမကညှိုး ငယ်သော အကြည့်များဖြင့် သမီးလေးကိုကြည့်ကာပြော လိုက်ပါတယ်။
ကုန်ဈေးနှုန်းတွေတက်လာတာနဲ့အမျှ အခြေခံ လူတန်းစားတွေရဲ့လုပ်ခလစာတွေ၊ လူလတ်တန်းစား အလွှာတွေရဲ့ လုပ်ခလစာတွေ ဟာညီမျှမှုရှိဖို့လိုအပ်တဲ့ အတွက် အုပ်ချုပ်ရေး ယန္တရား ကိုရရှိထားသောအစိုးရ အနေဖြင့် နည်းစနစ်ကျကျနဲ့ ကိုင်တွယ်ဖြေရှင်းပေး သင့် ကြောင်း ပညာရှင်အချို့က သုံးသပ်ပြောကြားခဲ့ပါတယ်။
သိဂီ ၤထွန်း
#Democracytoday
Read 1456 times
Published in အတွေးအမြင်
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook